laion/Wikipedia-Exotic huggingface dataset:
Three of a Perfect Pair

Three of a Perfect Pair (שלושה מזוג מושלם) הוא האלבום העשירי של קינג קרימזון שיצא ב-1984. זהו האלבום האחרון בהרכב הזה של הלהקה (רוברט פריפ, אדריאן בלו, טוני לוין וביל ברופורד). בתקליט הויניל, יש שני צדדים וקראו להם הצד הימני והצד השמאלי ב-2001, יצאו רצועות בונוס שנקראו הצד האחר. באלבום נמצא החלק השלישי של היצירה, Larks' Tongues in Aspic החלקים הראשונים נמצאים באלבום בעל אותו השם. האלבום כולל להיטים כמו שיר הנושא ו-Sleepless. אלבום זה נכשל מבחינה מסחרית ונחשב לאחד מהאלבומים החלשים של הלהקה. מעריצים רבים חשבו שבגלל אלבום זה, קינג קרימזון כבר לא הלהקה אשר הייתה בעבר. לבסוף הלהקה התפרקה שנית, והתאחדה מחדש בשנות ה-90 בשנים אלו קינג קרימזון חזרו אל צלילם המוכר וכך חזרו המעריצים ופופולריות הלהקה עלתה שוב. "Three of a Perfect Pair" – 4:13 "Model Man" – 3:49 "Sleepless" – 5:24 "Man with an Open Heart" – 3:05 "Nuages (That Which Passes, Passes Like Clouds)" – 4:47 "Industry" – 7:04 "Dig Me" – 3:16 "No Warning" – 3:29 "Larks' Tongues in Aspic (Part III)" – 6:05 אדריאן בלו - גיטרה, שירה רוברט פריפ - גיטרה טוני לוין - סטיק, סינתיסייזר, שירה מלווה ביל ברופרד - תופים (אקוסטיים ואלקטרוניים) מידע על האלבום Three of a Perfect Pair באתר MusicBrainz מידע על האלבום Three of a Perfect Pair באתר AllMusic האלבום Three of a Perfect Pair באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Thrak

Thrak הוא האלבום האחד-עשר של קינג קרימזון. המיני אלבום Vroom, כלל כמה שירים מהאלבום לפני צאתו של התקליט. האלבום הוקלט בהרכב של "דאבל טריו" של הלהקה. זהו האלבום הראשון בו השתתפו פאט מאסטלוטו וטריי גאן. זהו האלבום האחרון שבו השתתפו ביל ברופורד וטוני לוין. "VROOOM" – 4:38 "Coda: Marine 475" – 2:41 "Dinosaur" – 6:37 "Walking on Air" – 4:38 "B'Boom" – 4:11 "THRAK" – 3:59 "Inner Garden I" – 1:47 "People" – 5:53 "Radio I" – 0:44 "One Time" – 5:22 "Radio II" – 1:03 "Inner Garden II" – 1:16 "Sex Sleep Eat Drink Dream" – 4:50 "VROOOM VROOOM" – 5:50 "VROOOM VROOOM: Coda" – 3:01 רוברט פריפ - גיטרה, מלוטרון אדריאן בלו - גיטרה, שירה טוני לוין - סטיק, גיטרת בס, שירה מלווה טריי גאן - סטיק, שירה מלווה ביל ברופורד - תופים, כלי הקשה פאט מאסטלוטו - תופים, כלי הקשה מידע על האלבום Thrak באתר MusicBrainz מידע על האלבום Thrak באתר AllMusic האלבום Thrak באתר Discogs
The ConstruKction of Light

The ConstruKction of Light הוא האלבום ה-12 של להקת קינג קרימזון שיצא לאור בשנת 2000. זהו האלבום הראשון ללא ביל ברופורד (שהצטרף ב-1973 בשל שעזב את להקת יס) וטוני לוין (שהצטרף ב-1981). באלבום זה, הלהקה התרחקה מסגנון הרוק המתקדם הידוע שלה ולעומת זאת ניכרת ההשפעה של מוזיקת המטאל, אשר באה לידי ביטוי גם באלבום הבא. באלבום הזה יש את החלק הרביעי (מתוך חמישה) של היצירה Larks' Tongues in Aspic שחלקיה הראשונים נמצאים באלבום בעל אותו השם והחלק השלישי שנמצא ב-Three of a Perfect Pair. רוברט פריפ - גיטרה אדריאן בלו - גיטרה, שירה טריי גאן - גיטרות Warr פאט מאסטלוטו - תופים, כלי הקשה מידע על האלבום The ConstruKction of Light באתר MusicBrainz מידע על האלבום The ConstruKction of Light באתר AllMusic האלבום The ConstruKction of Light באתר Discogs האלבום The ConstruKction of Light באתר ספוטיפיי האלבום The ConstruKction of Light באתר דיזר האלבום The ConstruKction of Light באתר אפל מיוזיק
The Power to Believe

The Power to Believe הוא אלבום ה-13 של קינג קרימזון שיצא בשנת 2003. המיני אלבום, Happy With What You Have to Be Happy With מכליל כמה משירי האלבום לפני יציאתו של האלבום. גרסות אלטרנטיביות לשירים Eyes Wide Open ו-Happy With What You Have to Be Happy With נמצאים במיני אלבום. הלהקה חזרה לפעולה ב-2009. ב-2012 בראיון, רוברט פריפ שהוא לוקח הפסקה מתעשיית המוזיקה ומשאיר את עתידה של קינג קרימזון כלא בטוח. "The Power to Believe I: A Cappella" – 0:44 "Level Five" – 7:17 "Eyes Wide Open" – 4:08 "EleKtriK" – 7:59 "Facts of Life: Intro" – 1:38 "Facts of Life" – 5:05 "The Power to Believe II" – 7:43 "Dangerous Curves" – 6:42 "Happy with What You Have to Be Happy With" – 3:17 "The Power to Believe III" – 4:09 "The Power to Believe IV: Coda" – 2:29\ רוברט פריפ - גיטרה אדריאן בלו - גיטרה, שירה טריי גאן - גיטרות Warr פאט מאסטלוטו - תופים מידע על האלבום The Power to Believe באתר MusicBrainz מידע על האלבום The Power to Believe באתר AllMusic האלבום The Power to Believe באתר Discogs האלבום The Power to Believe באתר ספוטיפיי האלבום The Power to Believe באתר דיזר האלבום The Power to Believe באתר אפל מיוזיק האלבום The Power to Believe באתר טיידל
ויילון ג'נינגס

ויילון ארנולד ג'נינגס (באנגלית: Waylon Arnold Jennings;‏ 15 ביוני 1937 – 13 בפברואר 2002) היה זמר ויוצר קאנטרי אמריקאי וחלוץ של מוזיקת Outlaw country. ב-2001 נכנס להיכל התהילה של הקאנטרי. לאורך הקריירה נחשב לזמר שערורייתי, שובר מוסכמות ואנטי ממסדי באופן חריף ונרדף על ידי תעשיית המוזיקה עד לכדי יצירת ז'אנר רק עבורו ובודדים כמוהו. הוא היה חברם הטוב של אמני קאנטרי נודעים כמו ג'וני קאש, וילי נלסון וקריס קריסטופרסון. בין 1966 ל-1995 הוציא לאור 54 אלבומים, 11 מהם הגיעו למקום הראשון במצעד הקאנטרי בארצות הברית. השפעתו של ג'נינגס ניכרת אצל אמנים עכשוויים כמו להקתו של מארשל טאקר, האנק ויליאמס ג'וניור, סטיב ארל, ג'ון אנדרסון (אנ') ואחרים. ויילן היה ידוע בנאשוויל בתור "The Singer of Sad Songs" - קולו העמוק סיפר תמיד על כאב ואהבה נכזבת. שנים רבות עברו עד שזכה להכרה שהתקרבה לזאת של אמנים אחרים בני זמנו, ועיקר חשיפתו הייתה בזכות ביצועים משותפים ואלבומים משותפים לו ולאמנים מפורסמים ממנו כמו ווילי נלסון, ובזכות השתתפותו בתוכניות הקאנטרי של ג'וני קאש. ג'נינס היה חברו הטוב ביותר של קאש בתעשייה, השניים הוציאו ביחד אלבומים משותפים והיו שותפים בדירתם בנאשוויל הרבה לפני שהם פרצו. ידידות ארוכת שנים זאת תרמה רבות לפופולריות של ג'נינגס - למרות מאמצים כבדים של התעשייה להשתיק ולהתעלם ממנו עקב חוסר הקונפורמיות וציות למוסכמות ששררו בתעשיית המוזיקה ובנאשוויל בפרט באותם זמנים. לבסוף זכה למעט עדנה ואחרי עשורים של עשייה זכה לדריסת רגל במוסדות המיינסטרים של הקאנטרי - בין התארים שזכה בהם היו ווקליסט השנה של ה-CMA, ומספר פרסי גראמי על ביצועיו כזמר וכיוצר קאנטרי. ג'נינגס כתב שיר נושא לסרט "הרפתקאות בהזארד" וביצע אותו. ג'נינגס התחתן 4 פעמים ונולדו לו 6 ילדים. הפעם הרביעית הייתה ב-1969 נישא לאמנית הקאנטרי ג'סי קולטר. לזוג נולד ילד אחד, שוטר ג'נינגס, שהמשיך את דרכו של הוריו בתור זמר. ג'נינגס שחרר 67 אלבומי סטודיו, 21 אלבומי קומפילציה ו-95 סינגלים ש-25 מתוכם הגיעו למקום הראשון במצעד הקאנטרי. ג'נינגס השתמש בסמים במהלך חלק נכבד מחייו, דבר שהביא למותו ב-2002 באריזונה. על יד קברו שרה אשתו ושותפתו הארוכה לחיים ג'סי קולטר את שירם "Storms Never Last". מדיה וקבצים בנושא ויילון ג'נינגס בוויקישיתוף אתר האינטרנט הרשמי של ויילון ג'נינגס ויילון ג'נינגס, ברשת החברתית פייסבוק ויילון ג'נינגס, במסד הנתונים הקולנועיים IMDb (באנגלית) ויילון ג'נינגס, באתר AllMovie (באנגלית) ויילון ג'נינגס, באתר Rotten Tomatoes (באנגלית) ויילון ג'נינגס, במסד הנתונים הקולנועיים KinoPoisk (ברוסית) ויילון ג'נינגס, באתר אפל מיוזיק (באנגלית) ויילון ג'נינגס, באתר ספוטיפיי ויילון ג'נינגס, באתר סאונדקלאוד (באנגלית) ויילון ג'נינגס, באתר Last.fm (באנגלית) ויילון ג'נינגס, באתר AllMusic (באנגלית) ויילון ג'נינגס, באתר MusicBrainz (באנגלית) ויילון ג'נינגס, באתר Discogs (באנגלית) ויילון ג'נינגס, באתר Songkick (באנגלית) ויילון ג'נינגס, באתר Genius ויילון ג'נינגס, באתר SecondHandSongs ויילון ג'נינגס, באתר בילבורד (באנגלית) ויילון ג'נינגס, באתר "Find a Grave" (באנגלית) 1978 GRAMMY WINNERS, באתר פרס גראמי
ספיניס

ספיניס (באנגלית: Spinneys) היא רשת סופרמרקטים הפועלת ברחבי המזרח התיכון. הרשת סיפקה מצרכי מזון לבריטים ברחבי שטחי המנדט הבריטי, ובכללם בשטח ישראל של היום. כיום רוב מניותיה של הרשת מוחזקות על ידי חברת ההשקעות Abraaj Capital מדובאי. הרשת הוקמה על ידי ארתור ספיני (Arthur Rawdon Spinney) בבריטניה. ספיני התלווה אל הגנרל אדמונד אלנבי והקים חנות של הרשת בפרבר של אלכסנדריה שבמצרים בשנת 1924, תחילה כספק של חברת הרכבות ואחר כך החל להפעיל שירותי אוטובוס. לאחר מכן הקים חנות בחיפה, אשר מכרה סחורות שקיבל מבריטניה ואחר כך פתח סניפים נוספים, בהם ברחוב ממילא שבירושלים. בעכו הקימה החברה מפעל ששאב מים מינרליים ממעיינות כברי. מפעל ספיניס בעכו, 1941 מפעל ספיניס בעכו, 1941 סופרמרקט ספיניס בקהיר מדיה וקבצים בנושא ספיניס בוויקישיתוף אתר האינטרנט הרשמי של ספיניס (באנגלית) ספיניס, ברשת החברתית פייסבוק ספיניס, ברשת החברתית אקס (טוויטר) ספיניס, ברשת החברתית LinkedIn ספיניס, סרטונים בערוץ היוטיוב ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אדואר-אנרי אבריל

אדואר-אנרי אבריל (בצרפתית: Édouard-Henri Avril;‏ 21 במאי 1849 – 28 ביולי 1928) היה צייר ופסל צרפתי. הוא נודע תחת שם העט פול אבריל (Paul Avril) בזכות ציוריו הפורנוגרפיים. אבריל נולד באלג'יר. אביו היה מפקד בלגיון הזרים של הצבא הצרפתי. כמו אביו גם אדואר-אנרי הפך לקצין ושירת ברגימנט ה-51 בחיל הרגלים ואף לחם במלחמת צרפת–פרוסיה בשנת 1870. אבריל שימש כמאייר לספרים רבים בני זמנו, בהם שלמבו של גוסטב פלובר. מדיה וקבצים בנושא אדואר-אנרי אבריל בוויקישיתוף כתבי אדואר-אנרי אבריל בפרויקט גוטנברג (באנגלית)
אליאה

אליאה (יוונית עתיקה: Ελέα) הייתה מושבה יוונית שנוסדה במחצית המאה השישית לפנה"ס, בדרום איטליה (היא יוון הגדולה) בידי יוצאי אזור פוקיס שביוון. בתחילה נקראה היילה (יוונית עתיקה: Ὑέλη). בתקופה הרומית היא כונתה וליה, וכיום מצויה בה עיירה בשם קסטלומרה, כשישים ק"מ מדרום לפסטום. תהילתה באה לה מן האסכולה הפילוסופית האלאטית שנוסדה בה בשלהי המאה השישית לפנה"ס, ובראשה עמדו המייסד פרמנידס ואחר-כך זנון איש אליאה ומליסוס. בחפירות שנערכו באתר נחשפו קטעים מחומת העיר ואחד משעריה, ושרידי תיאטרון יווני. האתר הוכרז כאתר מורשת עולמית. The Oxford Classical Dictionary, eds. S. Hornbowler and A. Spawforth, Third Edition, Oxford, p.516, s.v. Elea מדיה וקבצים בנושא אליאה בוויקישיתוף אתר האינטרנט הרשמי של אליאה אליאה, באתר אנציקלופדיה בריטניקה (באנגלית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
ריקסי מרקוס

ריקסי מרקוס (Rixi Markus)‏ (27 ביוני 1910 - 4 באפריל 1992) הייתה שחקנית ברידג' יהודית בריטית. כשחקנית נבחרת אנגליה ריקסי מרקוס זכתה בשבע אליפויות אירופה וארבע אליפויות עולם. היא הייתה אישה הראשונה שזכתה בדרגת רב אמן בינלאומי. לפני מלחמת העולם השנייה זכתה בשתי אליפויות אירופה ובאליפות עולם אחת כשחקנית נבחרת אוסטריה. . מרקוס נולדה כאריקה שרפשטיין למשפחה יהודית אוסטרית מגורה הומורה (כיום ברומניה). בשנת 1916 ברחה מרקוס יחד עם משפחתה לווינה שבאוסטריה עקב התקדמות הכוחות הרוסיים במלחמת העולם הראשונה. בשנת 1916 ברחה משפחתה לווינה בגלל התקדמות הצבא הרוסי. בגיל 18 התחתנה עם סלומון מרקוס, סנדלר שגילו כפול מגילה. גם בעלה היה שחקן ברידג'. עם כניסת גרמניה לאוסטריה בשנת 1938 ברחה ללונדון, שם השתקעה. היא ברחה ביחד עם הבת שלה כשהיא מרמה את השלטונות ביחס ליעד הנסיעה שלה. היא נסעה ברכבת דרך גרמניה ובלגיה ללונדון שם השתקעו הוריה בשנת 1936. מרקוס הייתה ידועה כאחת משחקניות הברידג' הטובות ביותר. היא זכתה חמש פעמים באליפות העולם ומספר פעמים רב באליפות אירופה. היא כתבה ספרים ואף זכתה בתואר מהמלכה אליזבת השנייה על פועלה. אלופת העולם לזוגות נשים בשנת 1937, 1962 ו-1974. אלופת העולם לקבוצות מעורבות 1962 אלופת העולם לקבוצות נשים 1964 אלופת אירופה לנשים בשנים 1935, 1936, 1951, 1952, 1959, 1961, 1963, 1966 ו-1975. אירינה לויטינה בניטו גארוצו גאייר הלגמו ג'ורג'ו בלדונה זיא מחמוד טרנס ריס פייטרו פורקה פאול שטרן Helen Martin SMITH (SOBEL) WBF Portrait of Helen Sobel, Neapolitan Club, 6 April 2010 Patrick Jourdain, Rixi Markus, The English Bridge Union כתבה בניו-יורק טיימס Patrick Jourdain, Rixi Markus, The English Bridge Union Patrick Jourdain, Rixi Markus, The English Bridge Union
ד"ר כץ, מטפל מקצועי

ד"ר כץ, מטפל מקצועי היא סדרת אנימציה אמריקאית אשר שודרה בקומדי סנטרל ברחבי ארצות הברית. הסדרה שודרה מ-28 במאי 1995 ועד 24 בדצמבר 1999. בנוסף לכך, שלושה פרקים שנגנזו שודרו בשנת 2002. התוכנית כללה 81 פרקים ב-6 עונות. שפת התוכנית הייתה אנגלית, היא לא דובבה לשפות אחרות. התוכנית נוצרה על ידי "ברבנק, קליפורניה", חברה להפקת אומנויות בידור פופולריות (Burbank, California production company Popular Arts Entertainment), על ידי יונתן כץ וטום שניידר. התוכנית התרכזה בדמות הראשית ד"ר יוֹנתן כָּץ, דמות מצוירת שדובבה והתבססה על הקומיקאי יונתן כץ. בתוכנית מתואר כץ כפסיכותרפיסט מקצועי, אשר המטופלים שלו הם שחקנים וקומיקאים מפורסמים, בדרך כלל שניים בכל פרק. "ד"ר כץ, מטפל מקצועי", במסד הנתונים הקולנועיים IMDb (באנגלית) "ד"ר כץ, מטפל מקצועי", באתר Rotten Tomatoes (באנגלית) "ד"ר כץ, מטפל מקצועי", באתר Metacritic (באנגלית) "ד"ר כץ, מטפל מקצועי", במסד הנתונים הקולנועיים KinoPoisk (ברוסית)
ג'יימס ריצ'רד דייקרז

ג'יימס ריצ'רד דייקרז הוא שמם של שני אדמירלים בריטיים, אב ובנו. האם התכוונתם ל... ג'יימס ריצ'רד דייקרז (1749–1810) ג'יימס ריצ'רד דייקרז (1788–1853)
צ'ארלס מוריס (קצין ימי)

קומודור צ'ארלס מוריס (באנגלית: Charles Morris;‏ 26 ביולי 1784–27 בינואר 1856) היה קצין בצי האמריקני, ששירותו השתרע על פני המחצית הראשונה של המאה ה-19. מוריס נולד בוודסטוק שבקונטיקט. הוא הצטרף לצי האמריקני, וביולי 1799 מונה לפרח קצונה (midshipman). במהלך שירותו ארוך השנים השתתף במלחמה הבלתי רשמית עם צרפת, במלחמות הברבריות ובמלחמת 1812. במרץ 1813 הועלה לדרגת קפטן. בתחילת מלחמת 1812 שירת מוריס כלוטננט בפריגטה "קונסטיטושן", ונטל חלק ואף נפצע בקרב בו הכניעה את אה"מ "גרייר". בסוף אותה שנה נמסר לפיקודו הסלופ המלחמתי "אדמס". בשל ההסגר הימי שהטילו הבריטים על מפרץ צ'סאפיק לא הצליחה האונייה לצאת לים אלא ב-18 בינואר 1814. "אדמס" סיירה בחוף האטלנטי של ארצות הברית ובחוף המערבי של אפריקה, לכדה חמש אוניות סוחר ובאפריל אותה שנה חזרה אל סוואנה שבג'ורג'יה. באפריל שוב יצאה האונייה לים, הפליגה צפונה אל חופי ניופאונדלנד ומשם עשתה דרכה מזרחה אל האיים הבריטיים. במהלך הפלגתה תפסה שלל חמש אוניות סוחר נוספות, רדפה אחר שתיים אחרות עד שפך הנהר שאנון וכמעט שנתפסה על ידי אוניית מלחמה בריטית גדולה ממנה. ב-17 באוגוסט, בדרכה חזרה לארצות הברית, עלתה האונייה על שרטון ליד האי הוט (Isle Haute) בנובה סקוטיה וניזוקה קשות, אך הצליחה להגיע מקרטעת אל נהר פנובסקוט שבמיין ונכנסה לנמל המפדן. מוריס ואנשיו הורידו לחוף את תותחי האונייה, ובסיוע מיליציה מקומית ניסו לגונן על האונייה מפני התקפה של חיילים בריטיים שהונחתו בחוף. הניסיון נכשל, והם נאלצו לסגת אל פורטלנד, לא לפני שהטביעו את האונייה כדי שלא תיפול לידי האויב. לאחר המלחמה שירת מוריס כקצין מנהלת הצי מ-1823 עד 1827, וכראש ענף בנייה, הצטיידות ותיקונים מ-1844 עד 1847. הוא מת בוושינגטון די. סי. ב-27 בינואר 1856. אוניות אחדות של הצי האמריקני נקראו על שמו. ערך זה כולל קטעים מתורגמים מן החיבור Dictionary of American Naval Fighting Ships. Digitized copy in: hazegray.org הנמצא כיום ברשות הכלל. Charles Morris, Autobiography of Commodore Charles Morris, USN. Annapolis, Naval Institute Press, 2002. מדיה וקבצים בנושא צ'ארלס מוריס בוויקישיתוף
אה"מ סייאן (1806)

אוניית הוד־מלכותו "סייאן" (באנגלית: HMS Cyane) הייתה אוניית מפרשים מלחמתית מדרגה שישית (22 תותחים) של הצי המלכותי הבריטי. היא הושקה ב-1806 בשם "קולומביין" (Columbine), אך ב-6 בדצמבר אותה שנה הוחלף שמה ל"סייאן". לאונייה הייתה קריירה רבת השגים בצי המלכותי, וב-1847 נתכבדה בצירוף שתי סיכות הנושאות את שמה והקרבות בהם השתתפה ב-1809 וב-1814 למדליית השירות הימי הכללי (Naval General Service Medal). ב-20 בפברואר 1815, במהלך סיור יחד עם אה"מ "לבנט" ליד מדיירה, נתקלו השתיים בפריגטה האמריקנית "קונסטיטושן". בקרב שנתלקח הכניעה "קונסטיטושן" בעלת עוצמת האש העדיפה את שתי האוניות ושבתה אותן. "סייאן" צורפה לצי האמריקני באותו שם, עסקה בין היתר במשימות שיטור להדברת הסחר בעבדים, וב-1836 הוצאה מן השירות ונגרטה. מדיה וקבצים בנושא אה"מ סייאן בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
סלופ מלחמתי

סְלוּפּ מלחמתי (באנגלית: Sloop-of-war) היה כינוייה של אוניית מפרשים מלחמתית בצי המלכותי הבריטי במאות ה-18 וה-19, שנשאה על סיפון התותחים היחיד שלה עד 18 תותחים. מאחר ששיטת דירוג האוניות בצי המלכותי הבריטי כללה רק ספינות בעלות 20 תותחים ומעלה, הקיף המונח "סלופ" את כל כלי השיט המלחמתיים הבלתי מדורגים, כלומר מתחת דרגה שישית, ובהם גם את בריגי התותחים (gun-brig) והקאטרים הקטנים ביותר. בשם "סלופ" נקראו גם אוניות מלחמה ייעודיות כמו אוניות הרעשה ואוניות הבערה כאשר לא מילאו את המשימות המיוחדות להן אלא שימשו בתפקידי סיור וליווי. במלחמת העולם הראשונה ובמלחמת העולם השנייה השתמשו הבריטים בשם "סלופ" ככינוי לאונייה ייעודית לליווי שיירות, כמו הסלופים מדגם Flower במלחמת העולם הראשונה ומדגם Black Swan במלחמת העולם השנייה, שחומשו בכלי נשק ובאמצעי לחימה נגד מטוסים ונגד צוללות; בצי האמריקאי הן נקראו משחתות ליווי (destroyer escort). מדיה וקבצים בנושא סלופ מלחמתי בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
הייסטינגס איזמי

הייסטינגס ליונל איזמי, ברון איזמי הראשון (באנגלית: Hastings Lionel Ismay, 1st Baron Ismay; ‏ 21 ביוני 1887 - 17 בדצמבר 1965) היה איש צבא ודיפלומט בריטי הידוע בשל תפקידו כעוזרו הצבאי של וינסטון צ'רצ'יל בתקופת מלחמת העולם השנייה, וכמזכיר הכללי הראשון של ברית נאט"ו, בין 1952 ל-1957. איזמי נולד בהודו ב-1887 והתחנך באנגליה, בבית הספר צ'רטרהאוס (אנ') ובמכללה הצבאית המלכותית בסנדהרסט (אנ'). לאחר שסיים את חוק לימודיו באקדמיה הצטרף כקצין לצבא הודו הבריטית. במהלך מלחמת העולם הראשונה שירת בסומלילנד הבריטית, שם סייע בדיכוי מרד "המולה המטורף", מוחמד עבדאללה חסן. ב-1925 היה לעוזר למזכיר הוועדה להגנת האימפריה, (Committee of Imperial Defence - גוף שהיה חלק מממשלת בריטניה בין מלחמת הבורים השנייה למלחמת העולם השנייה, ועסק במחקר ותכנון אסטרטגי). לאחר שהועלה לדרגת קולונל שירת כמזכירו הצבאי של לורד וילינגדון, המשנה למלך בהודו, ואז שב להיות לסגן מזכיר הוועדה להגנת האימפריה בשנת 1936. ב-1 באוגוסט 1938, כשנה לפני שפרצה מלחמת העולם השנייה, התמנה איזמי למזכיר ועדת ההגנת הקיסרית, והחל בתכנון לקראת המלחמה הקרבה. במאי 1940, כאשר התמנה וינסטון צ'רצ'יל לראש ממשלת בריטניה, התמנה איזמי לעוזרו הצבאי הראשי. בתפקיד זה שימש איזמי כחוליה המקשרת בין צ'רצ'יל וועדת ראשי המטות, שבה ישבו ראשי הצבא הבריטי, הצי הבריטי וה-RAF. איזמי שימש למעשה כחבר נוסף בוועדה, וכמזכיר הוועדה. בתפקידו זה ליווה את צ'רצ'יל לוועידות רבות במהלך המלחמה, בהן דנו ראשי בעלות הברית בניהול המלחמה. לאחר תום המלחמה נותר איזמי בשירות פעיל למשך שנה נוספת, וסייע בארגון מחדש של משרד ההגנה הבריטי. לאחר מכן פרש משירות פעיל ושימש כראש מטהו של המשנה למלך בהודו הלורד לואי מאונטבאטן. בתפקיד זה סייע בהענקת עצמאות להודו וחלוקתה להודו ופקיסטן. בין 1948 ל-1951 היה יושב ראש המועצה של פסטיבל בריטניה, אירוע חד פעמי חשוב שסייע להעניק לעם הבריטי תחושת שיקום לאחר ההרס שגרמה המלחמה. ב-1951 כאשר שב צ'רצ'יל לשלטון, מינה את איזמי לשר בממשלתו האחראי על היחסים עם מדינות חבר העמים הבריטי, אך איזמי החזיק בתפקיד זה כחצי שנה, ופרש על מנת להיות למזכיר הכללי הראשון של ברית נאט"ו. הוא שירת בתפקיד זה עד שנת 1957 וסייע בהקמתה ובהגדרת שטחי פעולתה של הברית. לאחר פרישתו מנאט"ו, כתב את זכרונותיו, ושירת במגוון של תפקידים ציבוריים ועסקיים. הוא מת בשנת 1965. מדיה וקבצים בנושא הייסטינגס איזמי בוויקישיתוף הייסטינגס איזמי, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
בחילה

בחילה או קֶבֶס היא תחושת מחנק וחוסר נוחות בחלקו העליון של חלל הבטן, המחוללת דחף להקיא. בחילה עלולה להוות תסמין של מצבים ובעיות רפואיות שונות, לרבות תנועה מהירה (למשל ברכב או במתקן שעשועים), "בחילת בוקר" בשעת היריון, אלרגיות, זיהומים נגיפיים (ויראליים) ומחלות אחרות. בנוסף, זוהי תופעת לוואי של תרופות רבות, טיפולים כימותרפיים, אנטיביוטיים וסמי הרדמה. בחילה עלולה לנבוע גם ממצבים נפשיים, לרבות מתח נפשי ודיכאון. אנשים מסוימים עלולים אף לחוש בחילה למראה דבר-מה אותו הם תופסים כדוחה או מגעיל. לריחות חזקים ודוחים עשויה להיות השפעה דומה. סיבות נוספות להופעת תחושת הבחילה הן מזון מעובד, חוסר איזון במיקרוביום, מחלת ההחזר הוושטי ועוד. בעוד שבחילות והקאות לטווח קצר אינן מזיקות כשלעצמן, הן עלולות לאותת על קיומה של מחלה חמורה יותר. כשלבחילה נלוות הקאה למשך זמן ממושך, קיימת סכנת התייבשות (נוכח אובדן הנוזלים) או חוסר איזון אלקטרוליטי. טיפול סימפטומטי בבחילות ובהקאות עשוי לכלול הימנעות זמנית ממזון מוצק. בדרך כלל זוהי שיטה יעילה, שכן הבחילה כמעט תמיד גורמת לאובדן תיאבון. שתיית מזון נוזלי אף מטפלת ביעילות בסכנת ההתייבשות. ניתן לטפל בתחושת הבחילה בעזרת מוצרי מזון ושתייה הנמצאים בהישג יד. בין המאכלים, זנגביל העוזר בהפחתת בחילות עקב הריון וכימותרפיה, נענע יעילה בהפחתת תחושת הבחילה הנובעת מטיפול כימותרפי וקינמון המקל על תחושת הבחילה בעקבות כאבי מחזור. בין מוצרי השתייה המקלים גם הם על תחושת הבחילה, משקאות ספורט המכילים אלקטרוליטים (מינרלים). בנוסף, להקלה בבחילות מומלץ לאכול מאכלים עשירים בחלבון, להימנע משתייה מוגזת ומאכילת מאכלים חריפים או מתובלים. מחלת נסיעה מחלת ים חמרמורת גועל הערך "בחילות והקאות", באתר ויקירפואה בחילה, באתר אנציקלופדיה בריטניקה (באנגלית) מערכת ערוץ הבריאות, ‏כל הדרכים להפחית בחילות והקאות, באתר ‏מאקו‏, 21 בפברואר 2018 בחילות והקאות הנלוות לטיפול כימי וקרינתי, באתר האגודה למלחמה בסרטן 10 סיבות לכך שאתם סובלים מבחילות, באתר ‏מאקו‏, 21 בינואר 2020 ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כפאיה

כפאיה (בערבית: كفاية), או בשמה המלא: התנועה המצרית למען שינוי (בערבית: الحركة المصرية من أجل التغيير), היא תנועת מחאה במצרים. משמעות השם "כפאיה" הוא "מספיק". התנועה הוקמה בשנת 2004 ושאבה השראה מההזדהות עם האינתיפאדה השנייה ועם ההתנגדות לפלישה האמריקאית לעיראק בשנת 2003. בקיץ 2004 בלטה התנועה בהפגנות למען שינוי המשטר, אחרי שהנשיא חוסני מובארכ עשה שינויים בהרכב הממשלה כדי לחזק את תומכי בנו גמאל מובארכ. 300 אישים חתמו על עצומה שהפכה להצהרת היסוד של התנועה. גם הנשיא לשעבר מוחמד מורסי היה בין מייסדיה. באוקטובר 2004 קרא השופט טארק אל-בשרי לאזרחי מצרים למרי אזרחי. ב-12 בדצמבר הייתה ההפגנה הראשונה שקראה ישירות להדחתו של הנשיא. כיכר א-תחריר מפלגת אל-ע'ד מדיה וקבצים בנושא כפאיה בוויקישיתוף אתר האינטרנט הרשמי של כפאיה אודי בלנגה, המהפכן: פרופיל מיוחד על בעל הבית המצרי, באתר nrg‏, 18 באוגוסט 2012 ערך זה הוא קצרמר בנושא מצרים. אתם מוזמנים לתרום לוויקיפדיה ולהרחיב אותו.
תמותת ילדים

תמותת ילדים היא מוות של ילדים שטרם הגיעו לגיל 5 שנים. בשנת 2010 הגיעה תמותת הילדים בעולם ל-7.6 מיליון, ירידה מ-8.1 מיליון בשנת 2009, 8.8 מיליון בשנת 2008 ו12.4 מיליון בשנת 1990. כמחצית מהמקרים של תמותת ילדים מתרחשים באפריקה. בכ-60 ממדינות העולם מתרחשים 94% ממקרי תמותת הילדים בעולם. לתמותת הילדים השפעה מהותית על תוחלת החיים: הצלחה בצמצום תמותת ילדים היא גורם עיקרי לעלייה בתוחלת החיים. צמצום תמותת ילדים הוא הרביעי ביעדי הפיתוח של המילניום של האו"ם. על פי UNICEF‏ מרבית המקרים של תמותת ילדים נובעים מאחד מחמשת הגורמים הבאים (או צירוף שלהם): זיהומים חריפים בדרכי הנשימה שלשול חצבת מלריה תת-תזונה על פי UNICEF‏ כשני-שלישים ממקרי תמותת ילדים ניתנים למניעה. תת-תזונה, שימוש במים מזוהמים והיגיינה בלתי נאותה גורמים למחצית ממקרי המוות. מחקרים מלמדים שמרבית המקרים של תמותת ילדים ניתנים למניעה באמצעים פשוטים ויעילים כחיסונים, אנטיביוטיקה, כילות להגנה מפני חרקים מעבירי מחלות, טיפול משפחתי טוב יותר והנקה. תמותת תינוקות מדיה וקבצים בנושא תמותת ילדים בוויקישיתוף ילדים - תמותה, דף שער בספרייה הלאומית Julie Steenhuysen, World's annual child mortality rate falling: U.N, Reuters, September 15, 2011 Child mortality rate drops by a third since 1990, September 17, 2010 Child death rates alarming: UNICEF, CBC News, September 10, 2009 Health - The big picture, UNICEF, April 20, 2003 Young child survival and development,UNICEF ,May 15, 2012